paragraph_text: Owerri je glavni grad nigerijske savezne države Imo. Leži u kišnoj šumi na 108 metara nadmorske visine, na rijekama Otamiri i Nworie. Većinski dio populacije sačinjavaju pripadnici naroda Igbo, čija je glavna djelatnost trgovina poljoprivrednim proizvodima. Znamenita je katedrala Uznesenja Blažene Djevice Marije (Assumpta Cathedral). Oko 25 km jugoistočno od grada nalazi se zračna luka Imo.